नेपाल में नए संविधान के गठन के बाद केपी ओली सत्ता संभालने वाले पहले प्रधानमंत्री होंगे। पिछले साल हुए आम चुनाव में नेपाल की मुख्य कम्युनिस्ट पार्टी और पूर्व माओसिस्ट पार्टी ने नेपाली कांग्रेस को करारी शिकस्त देकर ऐतिहासिक जीत दर्ज की थी। इस बार नेपाल में रिकॉर्ड तोड़ मतदान हुआ है और मतदाताओं ने इस बार एक जबरदस्त पूर्ण बहुमत वाली सरकार को चुना है, इसलिए जनता को आशा है कि नेपाल की राजनीति में स्थिरता बनी रहेगी।